**Hajdúszoboszló Város Önkormányzata Képviselő-testületének**

**11/2020. (V. 21.) önkormányzati rendelete**

**a fizető parkolási rendszerről szóló 5/2012. (III. 22.) önkormányzati rendelet módosításáról**

Hajdúszoboszló Város Önkormányzatának Képviselő-testülete feladat- és hatáskörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a veszélyhelyzet kihirdetéséről szóló 40/2020. (III. 11.) Korm. rendelet alapján, Hajdúszoboszló Város Önkormányzatának Polgármestere a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdésében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a fizető parkolási rendszerről szóló 5/2012. (III. 22.) önkormányzati rendelet módosításával kapcsolatban a következőket rendeli el:

**1. §**

A rendelet 3. sz. melléklete helyébe jelen rendelet 1. sz. melléklete lép.

**Záró rendelkezések**

**2. §**

Jelen rendelet kihirdetése napján lép hatályba.

***Czeglédi Gyula Dr. Korpos Szabolcs***

***polgármester jegyző***

**1. sz. melléklet**

**Egyes létesítmények működéséhez szükséges gépjármű várakozóhelyek díjtételei**

1. **díjtétel:** 25.500,-Ft/db/év az alábbi helyszíneken található parkolókban:

* Hősök tere
* Szilfákalja
* Jókai sor
* József Attila utca a Szurmai utcáig
* Fürdő utca
* Sport utca
* Gábor Áron utca (Damjanich és Pávai Vajna Ferenc utcák között)
* Hőforrás utca a Gázláng utcáig
* Mátyás Király sétány
* Szent István park

1. **díjtétel:** 18.000,-Ft/db/év az alábbi utcákkal határolt (határoló utcák esetén annak mindkét oldala) területen belüli parkolókban az I. díjövezetbe tartozó helyszínek kivételével:

Rákóczi utca – Csiha utca – Parti utca – Sas utca – Luther utca – Árpád utca – Attila utca – Lovas utca – Böszörményi utca – Csanády tér – Kenézy utca – Gönczy Pál utca

1. **díjtétel:** 12.500,-Ft/db/év

Az I. és II. díjtételben meg nem jelölt helyszíneken vagy városterületen.